
REPUBLIKA HRVATSKA                                                                     
BRODSKO-POSAVSKA ŽUPANIJA                                       
OPĆINA ORIOVAC
Na temelju članka 96. Zakona o prostornom uređenju („Narodne novine“ broj 153/13, 65/17, 114/18, 39/19 i 67/23) i Odluke o izradi VI. Izmjena i dopuna Prostornog plana uređenja Općine Oriovac (''Službeni vjesnik“ Općine Oriovac br. 5/23 i 12/24.), Načelnik Općine Oriovac
OBJAVLJUJE JAVNU RASPRAVU
O prijedlogu VI. Izmjena i dopuna Prostornog plana 
uređenja Općine Oriovac
1. Javna rasprava o prijedlogu VI. Izmjena i dopuna Prostornog plana uređenja Općine Oriovac trajat će od 11.08.2025. do 18.08.2025. godine. Za vrijeme trajanja javne rasprave za sve zainteresirane osobe osiguran je javni uvid u prijedlog VI. Izmjena i dopuna Prostornog plana uređenja Općine Oriovac u prostorijama Općine Oriovac, Vijećnici Općine I. kat, Trg hrvatskog preporoda 1,Oriovac,svaki radni dan od od 8,00 do 14,00 sati.
Na javnom uvidu izloženi su tekstualni i grafički dijelovi te Sažetak za javnost Plana.

2. U vrijeme trajanja javne rasprave organizira se javno izlaganje za građanstvo i udruge građana, predstavnike nadležnih državnih tijela i tijela jedinica lokalne i područne (regionalne) samouprave, pravne osobe s javnim ovlastima i ostala stručna tijela  koje će se održati  18.08.2025. godine u 10.00. sati u Općini Oriovac, Vijećnica Općine I.kat., Trg hrvatskog preporoda 1,Oriovac.
3. Poziv za sudjelovanje u javnoj raspravi uputit će se javnopravnim tijelima određenim posebnim propisima.
4. Primjedbe i prijedlozi na prijedlog VI. Izmjena i dopuna Prostornog plana uređenja Općine Oriovac mogu se za vrijeme trajanja javne rasprave upisati u Knjigu primjedbi koja je izložena uz prijedlog Plana, iznijeti na javnom izlaganju, predati u pisanom obliku preko urudžbenog zapisnika, poštom na adresu Općina Oriovac, Trg hrvatskog preporoda 1, Oriovac ili na adresu elektroničke pošte opcinaoriovac@gmail.com, zaključno s danom 18.08.2025. godine.
5.  Primjedbe i prijedlozi koji nisu čitko napisani, potpisani (ime, prezime i adresa) i dostavljeni u roku, neće se uzeti u obzir u pripremi Izvješća o javnoj raspravi.
NAČELNIK
                                                                                                                              Antun Pavetić
Klasa:350-01/23-01/7
Urbroj:2178-10-02-25-38
Oriovac,25.07.2025.godine
